
Úvod
Certifikačný orgán/Platobný orgán má v zmysle Systému finančného riadenia štrukturálnych fondov a Kohézneho fondu na programové obdobie 2007 - 2013, Systému finančného riadenia pre rybné hospodárstvo na programové obdobie 
2007 - 2013, Systému finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 - 2020 (ďalej len „Systém finančného riadenia“) a Príručky k finančnému riadeniu fondov EÚ na programové obdobie 2021 - 2027 (ďalej len „ Príručka k finančnému riadeniu fondov EÚ“) v podmienkach Slovenskej republiky v kompetencii vydávanie usmernení k finančnému riadeniu fondov EÚ. Cieľom tohto usmernenia je zabezpečiť plynulý a efektívny proces ukončenia rozpočtového roka (ďalej len „rok N“) a otvorenia nového rozpočtového roka (ďalej len „rok N+1“).
Vzhľadom na špecifiká rozpočtových pravidiel a informačných systémov - ITMS, ITMS2014+, ITMS21+ (ďalej len „ITMS“), ISUF, RIS a IS Štátnej pokladnice pri ukončení rozpočtového roka N, usmernenie svojím obsahom spresňuje podmienky a lehoty na spracovanie žiadostí o platbu, súhrnných žiadostí o platbu a podmienky viazania príjmov a výdavkov štátneho rozpočtu v súlade so zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon č. 523/2004 Z. z. o rozpočtových pravidlách verejnej správy“). 
V usmernení sú definované povinnosti pre certifikačný orgán/platobný orgán, riadiaci orgán, platobnú jednotku/subjekt vykonávajúci platbu, prijímateľa a správcu kapitoly, postupnosť krokov, ktoré majú vykonať a lehoty v nadväznosti na ukončenie rozpočtového roka N. Na sprostredkovateľský orgán sa vzťahujú práva a povinnosti riadiaceho orgánu stanovené týmto usmernením, resp. všetky ustanovenia tohto usmernenia týkajúce sa riadiaceho orgánu v rozsahu určenom v splnomocnení.
V prípade, ak niektorá z lehôt podľa tohto usmernenia pripadne na deň pracovného voľna, alebo štátneho sviatku, za koniec lehoty sa považuje najbližší pracovný deň, ktorý nasleduje po dni pracovného voľna alebo štátneho sviatku.  
V špecifických prípadoch môže certifikačný orgán/platobný orgán udeliť výnimku z vlastnej iniciatívy alebo na základe oprávnených a riadne odôvodnených žiadostí orgánov zapojených do finančného riadenia adresovaných sekcii európskych fondov MF SR. Pri posudzovaní každej výnimky certifikačný orgán/platobný orgán dôsledne zváži ich dopad. Subjekt, ktorému bola udelená výnimka, je povinný zabezpečiť dodržiavanie všetkých stanovených podmienok.
Pre programy cezhraničnej spolupráce, pri ktorých SR vystupuje ako národný orgán, sa postupy a termíny podľa tohto usmernenia vzťahujú primerane, ak nie je uvedené inak. 



[bookmark: _Toc211422596]Podmienky pre ukončenie rozpočtového roka N
[bookmark: _Toc178245885][bookmark: _Toc178245954][bookmark: _Toc178319703][bookmark: _Toc178319751][bookmark: _Toc178327561][bookmark: _Toc178245886][bookmark: _Toc178245955][bookmark: _Toc178319704][bookmark: _Toc178319752][bookmark: _Toc178327562][bookmark: _Toc178245887][bookmark: _Toc178245956][bookmark: _Toc178319705][bookmark: _Toc178319753][bookmark: _Toc178327563][bookmark: _Toc240088948][bookmark: _Toc240089190][bookmark: _Toc241047842][bookmark: _Toc241054376][bookmark: _Toc242500452][bookmark: _Toc242580700][bookmark: _Toc143668723][bookmark: _Toc211422597]Žiadosť o platbu
Pre programové obdobie 2021-2027 subjekt vykonávajúci platbu vykoná zneplatnenie  pre všetky žiadosti o platbu, ktoré boli posunuté v ITMS21+ do stavu „Zarezervovaná v ISUF“ a v ITMS2014+ „Finančná kontrola vykonaná“ (platí pre OP Dodatočný príspevok), ale neboli uhradené v zmysle platného usmernenia Štátnej pokladnice, resp. zaradené do súhrnnej žiadosti o platbu v prvom decembrovom termíne stanovenom platobným orgánom na predkladanie súhrnných žiadostí o platbu.
Zneplatnenie ŽoP je potrebné vykonať v termíne do 31.12. roku N prostredníctvom ITMS a v roku N+1 opätovne vykonať ich rezerváciu v ITMS. Zneplatnenie ŽoP v ISUF a ELÚR v RIS (ak sa na ŽoP viaže vytvorený ELÚR) sa spracuje automaticky po zneplatnení ŽoP v ITMS.

[bookmark: _Toc178242721][bookmark: _Toc178245714][bookmark: _Toc178245889][bookmark: _Toc178245958][bookmark: _Toc178319707][bookmark: _Toc178319755][bookmark: _Toc178327565][bookmark: _Toc211422598][bookmark: _Toc207103835][bookmark: _Toc207104229][bookmark: _Toc209497162][bookmark: _Toc240088949][bookmark: _Toc240089191][bookmark: _Toc241047843][bookmark: _Toc241054377][bookmark: _Toc242500453][bookmark: _Toc242580701][bookmark: _Toc143668724] Súhrnná žiadosť o platbu 

[bookmark: _Toc130470718][bookmark: _Toc130470719][bookmark: _Toc130470720]V súvislosti s ukončením rozpočtového roka N je stanovený pre programové obdobie 2021-2027 prvý decembrový termín na predloženie poslednej súhrnnej žiadosti o  platbu platobnému orgánu. 
Na základe uvedeného platí pravidlo, že v mesiaci december je stanovený pre všetky subjekty vykonávajúce platbu len jeden termín na predloženie súhrnnej žiadosti o platbu platobnému orgánu. 
[bookmark: _Toc207103836][bookmark: _Toc207104230][bookmark: _Toc209497163][bookmark: _Toc240088950][bookmark: _Toc240089192][bookmark: _Toc241047844][bookmark: _Toc241054378][bookmark: _Toc242500454][bookmark: _Toc242580702][bookmark: _Toc143668725]
[bookmark: _Toc178245717][bookmark: _Toc178245892][bookmark: _Toc178245961][bookmark: _Toc178319710][bookmark: _Toc178319758][bookmark: _Toc178327568][bookmark: _Toc211422599]Vysporiadanie finančných vzťahov a vrátenie finančných prostriedkov v programovom
období 2007-2013
Platobná jednotka v spolupráci s riadiacim orgánom je povinná do 31.12. roku N vysporiadať všetky mylne prijaté platby, resp. neidentifikované prijaté platby, ktoré sa evidujú v ISUF, tzn. vysporiadať kreditné operácie na účtoch v Štátnej pokladnici a preúčtovať podľa konkrétneho typu vrátenia finančných prostriedkov na základe zistenej skutočnosti. Vzhľadom na integráciu ITMS a ISUF pre oblasť vysporiadania finančných prostriedkov v programovom období 2007 - 2013 v prípade vrátenia finančných prostriedkov:
· z vlastnej iniciatívy prijímateľa sa na základe posunu Oznámenia o vysporiadaní finančných vzťahov do stavu „Uhradené“ v ITMS (platobnou jednotkou za časť spolufinancovania zo štátneho rozpočtu a certifikačným orgánom za časť prostriedkov EÚ) automaticky generuje pohľadávka v ISUF. Z dôvodu správneho zaúčtovania a previazania tejto pohľadávky s príslušnou prijatou platbou od prijímateľa, je potrebné posun Oznámenia o vysporiadaní finančných vzťahov do stavu „Uhradené“ v ITMS vykonať najneskôr do 10.1. roku N+1, t. j. v rámci účtovného obdobia, s ktorým vecne a časovo predmetná pohľadávka a príjem prostriedkov súvisia; 
· v ostatných prípadoch je potrebné Oznámenie o vysporiadaní finančných vzťahov v ITMS v stave „Nová“  vytvárať priebežne tak, aby pre prijaté prostriedky do 31.12. roku N boli spracované Oznámenia o vysporiadaní finančných vzťahov v ITMS v stave „Nová“ najneskôr do 5.1. roku N+1. 
Uvedené dátumy neplatia pre technické Oznámenia o vysporiadaní finančných vzťahov. 
V prípade, že príjem na bankový účet platobnej jednotky, resp. certifikačného orgánu sa uskutoční v roku N a pohľadávka sa v roku N nevygeneruje v ISUF, účtovník je povinný o tejto skutočnosti účtovať pod titulom “mylná platba“. V tejto súvislosti je potrebné počas mesiaca december roku N úzko spolupracovať s riadiacim orgánom a konsolidovať prijaté príjmy na bankové účty na účely zabezpečenia správneho automatického generovania pohľadávok do 31.12. roku N. 
Certifikačný orgán predloží riadiacemu orgánu a platobnej jednotke výkaz nezrovnalostí a vratiek k  31.12. roka N v termíne do  5.1. roka N+1 tak, aby platobná jednotka zaúčtovala súvisiace účtovné prípady v termíne do 10.1. roka N+1. 
Postup k spracovaniu technických Oznámení o vysporiadaní finančných vzťahov sa viaže k nezrovnalostiam stiahnutým/odpočítaným v žiadosti o platbu na EK a je uvedený v Usmernení č. 16/2008-U k nezrovnalostiam v rámci finančného riadenia štrukturálnych fondov, Kohézneho fondu a Európskeho fondu pre rybné hospodárstvo na programové obdobie 2007 - 2013. 
Vyššie uvedené postupy a lehoty pre vysporiadanie finančných vzťahov sa primerane vzťahujú aj pre programové obdobie 2004 - 2006.
[bookmark: _Toc178319712][bookmark: _Toc178319760][bookmark: _Toc178327570][bookmark: _Toc143668726][bookmark: _Toc211422600]Vysporiadanie finančných vzťahov a vrátenie finančných prostriedkov v programovom období 2014-2020 a 2021-2027
Prijímateľ vykoná vrátenie prostredníctvom platobného príkazu s uvedením jedinečného, ITMS2014+ a ITMS21+ automaticky generovaného variabilného symbolu.
Vzhľadom na automatické párovanie prijatých prostriedkov s pohľadávkou evidovanou v ISUF na základe variabilného symbolu, ktorý je uvedený rovnako pri prijatej platbe ako aj pohľadávke, sa všetky nespárované prijaté prostriedky s pohľadávkou účtujú na účet mylných platieb. Platobná jednotka/subjekt vykonávajúci platbu je povinný do 31.12. roku N vrátiť všetky mylne prijaté platby, resp. neidentifikované prijaté platby v roku N, ktoré sa evidujú v ISUF. Prijaté mylné platby, ktoré platobná jednotka/subjekt vykonávajúci platbu nevrátili do 31.12. roku N, bude potrebné vrátiť v roku N+1. 
Platobná jednotka/subjekt vykonávajúci platbu je povinný v prípade vrátenia finančných prostriedkov od prijímateľa na príjmový účet platobnej jednotky/subjektu vykonávajúceho platbu,  resp. osobitný účet pre nezrovnalosti certifikačného/platobného orgánu  za programové obdobie 2021-2027 zabezpečiť navýšenie limitu príjmov a výdavkov za prostriedky EÚ a prostriedky spolufinancovania zo štátneho rozpočtu priebežne, resp. podľa potreby, najneskôr v roku, v ktorom došlo k efektívnemu vysporiadaniu finančných prostriedkov zo strany prijímateľa v termíne stanovenom Ministerstvom financií SR osobitným listom. Platobná jednotka/subjekt vykonávajúci platbu postupuje v zmysle usmernenia Ministerstva financií SR č. 3/2015-U k schéme procesov vrátenia finančných prostriedkov v rámci finančného riadenia štrukturálnych fondov, Kohézneho fondu, Európskeho fondu pre rybné hospodárstvo a Európskeho námorného a rybárskeho fondu a v zmysle usmernenia Ministerstva financií SR č. 3/2024-U k schéme procesov vrátenia finančných prostriedkov v rámci finančného riadenia fondov EÚ na programové obdobie 2021-2027.

[bookmark: _Toc207103837][bookmark: _Toc207104231][bookmark: _Toc209497164][bookmark: _Toc240088952][bookmark: _Toc240089194][bookmark: _Toc143668727][bookmark: _Toc211422601]Prechod rokov N a N+1 vo väzbe na štátny rozpočet a štátne rozpočtové organizácie
[bookmark: _Toc240426151][bookmark: _Toc240426199][bookmark: _Toc240426530][bookmark: _Toc240426200][bookmark: _Toc240426531][bookmark: _Toc178245721][bookmark: _Toc178245896][bookmark: _Toc178245965][bookmark: _Toc178319715][bookmark: _Toc178319763][bookmark: _Toc178327573][bookmark: _Toc211422602][bookmark: _Toc143668728]S cieľom odstrániť neprimeranú administratívnu záťaž sa novelou zákona č. 523/2004 Z. z. o rozpočtových pravidlách verejnej správy zrušila povinnosť správcu kapitoly oznámiť Ministerstvu financií SR výšku prostriedkov Európskej únie, prostriedkov štátneho rozpočtu určených na financovanie spoločných programov Slovenskej republiky a Európskej únie, ktoré použije až v nasledujúcom rozpočtovom roku. 
[bookmark: _Toc211422603]Viazanie príjmov a výdavkov štátneho rozpočtu nepoužitých v roku N a pre ich použitie v roku N+1
[bookmark: _Toc207103838][bookmark: _Toc207104232][bookmark: _Toc209497165][bookmark: _Toc240088953][bookmark: _Toc240089195]Platobná jednotka/subjekt vykonávajúci platbu je povinný:
· do 31.12. roku N zabezpečiť v systéme Štátnej pokladnice prostredníctvom tlačidla „Oprav RK“  správnosť evidovania zodpovedajúcej rozpočtovej ekonomickej klasifikácie a kódu zdroja na svojich príjmových účtoch. Pri oprave využije používateľskú príručku ManEx časť 26.9 Účty klienta - Oprava RK kreditu,
· zabezpečiť v RIS v module MPR, aby  prvky štátneho rozpočtu, na ktorých sa budú viazať prostriedky EÚ a spolufinancovania zo štátneho rozpočtu v roku N a zároveň na nich dôjde k rozviazaniu v roku N+1, boli platné aj v roku N+1,
· po automatickom vygenerovaní ELÚR-u typu „Medziročný viazací“ na základe vyzvania Ministerstva financií SR overiť tento ELÚR v RIS v module MUR a následne potvrdiť jeho správnosť elektronicky na adresu odhady@mfsr.sk. Rovnaký postup sa následne uplatní aj v rámci automaticky vygenerovaného ELÚR-u „Medziročný uvoľňovací“.
Prijímateľ – štátna rozpočtová organizácia je povinný v RIS v module MUR najneskôr do 31.12 roku N všetky prijaté a nepoužité prostriedky EÚ a spolufinancovania zo štátneho rozpočtu klasifikovať na jednej podpoložke ekonomickej klasifikácie rozpočtovej klasifikácie (ďalej len „EKRK“)  za bežné výdavky – 637033 a jednej podpoložke EKRK za kapitálové výdavky – 719015; na týchto podpoložkách budú tieto prostriedky v súlade s § 8 ods. 6 zákona č. 523/2004 Z. z. o rozpočtových pravidlách verejnej správy  viazané a následne v roku N+1 uvoľnené, ak Ministerstvo financií SR nerozhodne inak. V prípade ak prijímateľ – štátna rozpočtová organizácia nezabezpečí presun týchto prostriedkov na uvedené podpoložky EKRK, systém automaticky presunie všetky nepoužité zostatky na uvedené podpoložky na prostriedkoch EÚ a spolufinancovania zo štátneho rozpočtu.
Správca kapitoly je povinný do 31.12. roku N zabezpečiť v rámci rozpočtových organizácií v jeho zriaďovateľskej pôsobnosti presunom medzi rozpočtovými položkami v RIS v module MUR, aby žiadna výdavková položka rozpočtu nevykazovala Skutočnosť MNX vyššiu ako je suma upraveného rozpočtu. Ministerstvo financií SR zabezpečí v RIS automatické viazanie nepoužitých prostriedkov na kódoch zdroja určených pre klasifikáciu prostriedkov v zmysle § 8 ods. 6 zákona č. 523/2004 Z. z. o rozpočtových pravidlách verejnej správy k 31.12. roku N.
[bookmark: _Toc207103839][bookmark: _Toc207104233][bookmark: _Toc209497166][bookmark: _Toc240088954][bookmark: _Toc240089196][bookmark: _Toc143668730][bookmark: _Toc211422604]Podmienky pre použitie prostriedkov prijímateľa získaných v roku N a N+1 refundáciou 
Prijímateľ - štátna rozpočtová organizácia je povinný zrefundovať výdavky v tom roku, v ktorom boli prijaté z platobnej jednotky/ subjektu vykonávajúceho platbu  v roku N, v opačnom prípade budú výdavky predmetom automatického viazania v zmysle § 8  zákona č. 523/2004 Z. z. o rozpočtových pravidlách verejnej správy. Uvedené prostriedky EÚ a spolufinancovania zo štátneho rozpočtu možno použiť maximálne v  nasledujúcom rozpočtovom roku (N+1) za podmienky, že nepominul  účel použitia prostriedkov napr. z titulu ukončenia programového obdobia. Prostriedky získané v roku N refundáciou uvoľní organizácia na tých položkách, z ktorých došlo v roku N k čerpaniu rozpočtových prostriedkov. Prijímateľ je zároveň povinný dodržiavať ustanovenia §18 odsek 4, písmeno d) zákona č. 523/2004 Z. z. o rozpočtových pravidlách verejnej správy, ak relevantné.
 V  prípade prijatia prostriedkov EÚ a spolufinancovania zo štátneho rozpočtu od platobnej jednotky/subjektu vykonávajúceho platbu  v roku N+1 alebo v prípade prostriedkov podľa § 8  zákona č. 523/2004 Z. z. o rozpočtových pravidlách verejnej správy,  kedy došlo k realizácii výdavkov rozpočtu prijímateľa v predchádzajúcom roku, je organizácia oprávnená prostriedky získané refundáciou uvoľniť na akýchkoľvek položkách podľa potreby a použije ich na zabezpečenie vykonávania činností vymedzených v predmete činnosti organizácie okrem rozpočtových prostriedkov, ktoré je správca kapitoly povinný viazať v súlade s §18 odsek 4, písmeno d) zákona č. 523/2004 Z. z. o rozpočtových pravidlách verejnej správy.
V prípade prostriedkov klasifikovaných pod zdrojom pro rata prijatých v roku N a N+1 z poskytnutej refundácie, je prijímateľ- štátna rozpočtová organizácia povinný ich zrefundovať v tom roku, v ktorom boli od subjektu vykonávajúceho platbu prijaté, nakoľko tieto prostriedky majú priamy vplyv na limit verejných výdavkov.
Podmienky pre použitie prostriedkov prijímateľa získaných v roku N a N+1 refundáciou platia primerane aj pre štátne príspevkové organizácie, pričom prostriedky získané formou refundácie možno použiť v danom rozpočtovom roku a v nasledujúcom rozpočtovom roku na plnenie úloh, ktoré má príspevková organizácia zabezpečiť v súlade s predmetom svojej činnosti  v príslušnom rozpočtovom roku, okrem rozpočtových prostriedkov, ktoré je správca kapitoly povinný viazať v súlade s §18 odsek 4, písmeno d) zákona č. 523/2004 Z. z. o rozpočtových pravidlách verejnej správy. V súlade s § 21 ods. 2 zákona č. 523/2004 Z. z. o rozpočtových pravidlách verejnej správy pre príspevkovú organizáciu platia finančné vzťahy určené zriaďovateľom, preto je potrebné, aby dotknutá príspevková organizácia riešila otázku použitia prostriedkov získaných formou refundácie aj so zriaďovateľom príspevkovej organizácie.
[bookmark: _Toc143668731][bookmark: _Toc211422605]Podmienky pre použitie prostriedkov prijímateľa získaných refundáciou v prípade osobitného zvýšenia limitu výdavkov 
Ak bol v rozpočte kapitoly v procese prípravy rozpočtu na nasledujúce roky alebo  rozpočtovým opatrením zvýšený schválený limit výdavkov na príslušný rozpočtový rok pre štátnu rozpočtovú organizáciu rozpočtovanú v rozpočte danej kapitoly a následne sú štátnej rozpočtovej organizácii ako prijímateľovi/partnerovi poskytnuté prostriedky EÚ a spolufinancovania zo štátneho rozpočtu  na základe zmluvy o poskytnutí NFP/rozhodnutia o schválení žiadosti o NFP/zmluvy o partnerstve v rámci realizácie projektu, prijímateľ/ partner je povinný tieto prostriedky použiť na refundáciu prostriedkov zo štátneho rozpočtu. Správca kapitoly je povinný viazať prostriedky štátneho rozpočtu štátnej rozpočtovej organizácii vo výške realizovanej refundácie, ak Ministerstvo financií SR nerozhodne inak. Vyššie uvedené sa nevzťahuje na projekty technickej pomoci. 
Ak bol v rozpočte kapitoly v procese prípravy rozpočtu na nasledujúce roky alebo rozpočtovým opatrením zvýšený schválený limit výdavkov na príslušný rozpočtový rok pre jej podriadenú štátnu príspevkovú organizáciu a následne sú štátnej príspevkovej organizácii ako prijímateľovi/partnerovi poskytnuté prostriedky EÚ a spolufinancovania zo štátneho rozpočtu  na základe zmluvy o poskytnutí NFP/rozhodnutia o schválení žiadosti o NFP/zmluvy o partnerstve v rámci realizácie projektu, prijímateľ/ partner je povinný tieto prostriedky použiť na refundáciu prostriedkov zo štátneho rozpočtu, ak Ministerstvo financií SR nerozhodne inak. Správca kapitoly je povinný viazať prostriedky štátneho rozpočtu vo výške realizovanej refundácie a  predmetné viazanie zohľadniť vo finančných vzťahoch so štátnou príspevkovou organizáciou. Vyššie uvedené sa nevzťahuje na projekty technickej pomoci.
[bookmark: _Toc143668691][bookmark: _Toc143668732][bookmark: _Toc240088955][bookmark: _Toc240089197][bookmark: _Toc143668733][bookmark: _Toc211422606]Podmienky pre otvorenie rozpočtového roku N+1
V priebehu mesiaca január roku N+1 je v ITMS zablokovaný posun žiadostí o platbu do stavu „Zarezervovaná v ISUF“ resp. „Finančná kontrola vykonaná“ a rezervácia žiadostí o platbu do ISUF. Zároveň nie je možné vykonávať úhradu žiadostí o platbu prijímateľom a zostavovať a predkladať súhrnné žiadosti o platbu platobnému orgánu. 
Termín otvorenia účtovného obdobia roku N+1 k rezervácii všetkých typov žiadostí o platbu sa odvíja od rozpísania rozpočtových prostriedkov v RIS všetkými subjektami vykonávajúcimi platby a vykonanej kontroly načítania rozpočtu roku N+1 v ISUF všetkými subjektami vykonávajúcimi platby. Subjekty vykonávajúce platby a platobný orgán budú v oblasti vedenia účtovníctva postupovať v zmysle usmernenia ku koncoročným uzávierkovým pracovným postupom pre používateľov ISUF platného pre daný rok. 
O sumu viazaných prostriedkov sa v roku N+1 povolí prekročenie limitu výdavkov automaticky prostredníctvom RIS v module MUR. Výdavky klasifikované kódom zdroja ovplyvňujúcich limit verejných výdavkov podľa aktuálne platnej Príručky na zostavenie návrhu rozpočtu verejnej správy budú rozviazané na základe predloženého rozpočtového opatrenia na Ministerstvo financií SR (typ ELÚR-u „Medziročný uvoľňovací“) a to len v prípade, ak sa týmto rozpočtovým opatrením neprekročí limit verejných výdavkov na príslušný rozpočtový rok, pokiaľ Ministerstvo financií SR nerozhodne inak.

[bookmark: _Toc211422607]Skratky
AT				Rakúsko/Rakúska republika
CZ				Česká republika
EFRH				Európsky fond pre rybné hospodárstvo
EFRR				Európsky fond regionálneho rozvoja
ELÚR				evidenčný list úprav rozpočtu
ENRAF				Európsky námorný, rybolovný a akvakultúrny fond
ENRF				Európsky námorný a rybársky fond
ESF+				Európsky sociálny fond plus
EK				Európska komisia
EÚ			Európska únia
Fondy EÚ			SF, KF, EFRH, EFRR, ESF+, FST, ENRAF, ENRF
FST			Fond na spravodlivú transformáciu
HU			Maďarsko
ISUF			Informačný systém účtovníctva fondov
ITMS			Informačný monitorovací systém
KF			Kohézny fond
MF SR				Ministerstvo financií SR
NFP				nenávratný finančný príspevok
PL				Poľsko
RIS				rozpočtový informačný systém
RO			riadiaci orgán
SK			Slovensko
SO				sprostredkovateľský orgán
SK				Slovenská republika
Subjekt vykonávajúci platbu	RO/SO s platobnou funkciou, tj. sprostredkovateľský orgán, ktorý realizuje platby a prijíma prostriedky z platobného orgánu a z vysporiadania finančných vzťahov na svoje účty v Štátnej pokladnici
ŽoP			žiadosť o platbu

	

